|  |
| --- |
| PRITARTA  Alytaus miesto savivaldybės  2019 m. balandžio 4 d.  sprendimu Nr. T-131 |

**ALYTAUS LOPŠELIO-DARŽELIO „DU GAIDELIAI“**

**2018 METŲ VEIKLOS ATASKAITA**

**I. BENDROS ŽINIOS**

Alytaus lopšelis-darželis „Du gaideliai“ yra ikimokyklinio ugdymo mokykla, vykdanti neformaliojo švietimo programas. Pagrindinė paskirtis - ikimokyklinio ir priešmokyklinio amžiaus vaikų ugdymas. Kita paskirtis – specialiųjų poreikių vaikų, sergančių alerginiais susirgimais ir bronchine astma bei vaikų, turinčių žymių ir vidutinių kalbos ir kitų komunikacijų sutrikimų, ugdymas. Mokymosi forma – dieninė, mokymo kalba – lietuvių. Lopšelis-darželis įkurtas 1979 metais. Įstaigos adresas – Jaunimo g. 15, Alytus. Įstaigos interneto svetainė - [www.alytausdugaideliai.lt](http://www.alytausdugaideliai.lt), elektroninis paštas - [darzelis@alytausdugaideliai.lt](mailto:darzelis@alytausdugaideliai.lt).

Lopšelyje-darželyje sukomplektuota 12 grupių - 3 ankstyvojo amžiaus, 7 ikimokyklinio amžiaus ir 2 priešmokyklinio amžiaus vaikų, jose ugdomi 228 vaikai. Įstaigoje patvirtinta 45,39 etato. Dirba 44 darbuotojai, iš jų - 23 pedagogai.

**II. STRATEGINIO PLANO IR METINIO VEIKLOS PLANO ĮGYVENDINIMAS**

Alytaus lopšelio-darželio „Du gaideliai“ 2018 metų veikla organizuota, atsižvelgiant į įstaigos strateginius tikslus, uždavinius ir numatytas jų įgyvendinimo priemones. Organizuojant lopšelio-darželio veiklą, buvo siekiama užtikrinti kokybišką ikimokyklinį ir priešmokyklinį ugdymą ir gerinti ugdymo aplinką.

Užtikrinant kokybišką ugdymą, buvo atnaujinta Ikimokyklinio ugdymo programa, Ugdymo turinio planavimo ir vaikų pažangos ir pasiekimų vertinimo tvarkos aprašas, parengtas ir įgyvendintas projekto „Lyderių laikas 3“ veiklos planas, atnaujinti darbo santykius reglamentuojantys vidaus teisės aktai. Stiprinant įstaigos narių bendruomeniškumą ir bendradarbiavimą su socialiniais partneriais, ugdytinių tėvai buvo įtraukti į lopšelio-darželio veiklą - kartu su vaikais aktyviai dalyvavo kūrybinėse dirbtuvėse, projektuose, sporto ir kituose renginiuose; pedagogai aktyviai dalyvavo kvalifikacijos tobulinimo renginiuose. Įgyvendinant lopšelyje-darželyje vykusio išorės vertinimo ataskaitoje įvardintų tobulintinų ikimokyklinio ugdymo veiklos aspektų stiprinimo priemonių planą, įsigyta interaktyvių ugdymo priemonių. Tik iš dalies atnaujintos lauko edukacinės erdvės, nes parengtas projektas pagal INTEREG V-A Lietuvos-Lenkijos programą nebuvo finansuotas. Daug dėmesio skirta informacinių technologinių diegimui ugdymo procese.

Gerinant ugdymo aplinką ir siekiant užtikrinti saugias ir sveikas ugdymosi sąlygas, vyko patalpų remontas, įsigyti nauji baldai. 2018 metais buvo suremontuoti 8-ių grupių sanitariniai mazgai ir virtuvėlės, 10-ties grupių rūbinėlėse pakeisti baldai, 8 grupėse, kuriose nėra atskirų miegamųjų, pakeistos lovos. Visos grupės pilnai aprūpintos valymo, higienos priemonėmis.

Nors Alytaus miesto savivaldybės taryba skyrė lėšų lopšelio-darželio aptvėrimui, tačiau darbai pradėti vykdyti tik 2019 metų pradžioje.

|  |  |  |
| --- | --- | --- |
| **Priemonės pavadinimas** | **Rezultato vertinimo kriterijai,**  **mato vienetai ir reikšmės** | **Pasiekti rezultatai** |
| Ikimokyklinio ir priešmokyklinio ugdymo kokybės gerinimas. | * Kiekvienas pedagogas dalyvauja seminaruose, kursuose, paskaitose, konferencijose ir pan. ne mažiau 5 dienas per metus, organizuota 1 pedagogo atestacija; * Visų grupių ugdytiniai dalyvauja 1-2 edukacinėse programose, finansuojamose MK lėšomis; * Įdiegtas elektroninis dienynas; * Atnaujinamos ugdymo priemonės, erdvės; * Visiems darbuotojams laiku ir teisės aktų nustatyta tvarka mokamas darbo užmokestis. | * Pedagogai kėlė kvalifikaciją   vidutiniškai 7,4 dienos per metus;   * 1 pedagogui suteikta vyr. auklėtojos kvalifikacinė kategorija; * Visos grupės dalyvavo bent vienoje darželio lėšomis apmokėtoje edukacinėje programoje; * Įsigyta interaktyvių priemonių: 2 interaktyvios lentos, 5 šviesos stalai, 3 šviesos lentos, tyrinėjimui skirtos ugdymo priemonės; Kiekvienoje grupėje įsigyta bent po vieną interaktyvią knygą; * Reguliariai atnaujinama interneto svetainė; * Įrengtas internetas visose grupėse; * Įdiegtas elektroninis dienynas „Mūsų darželis“; * Laiku išmokėtas darbo užmokestis darbuotojams, lapkričio mėnesį pedagogams skirtas 30 proc. priedas, o auklėtojų padėjėjoms ir virėjoms nuo lapkričio mėn. 15 proc. padidintas darbo užmokestis. |
| Ugdymo aplinkos gerinimas, užtikrinant saugias ir sveikas ugdymosi sąlygas | * Atliktas visų grupių sanitarinių mazgų remontas; * Atnaujinta:   1) grupių baldai;  2) lauko edukacinės erdvės;  3) lovos vaikams;  4) minkštas inventorius (čiužiniai, patalynė);   * Įsigyta pakankamai valymo, higienos priemonių; * Teritorija aptverta higienos normas atitinkančia tvora. | * Pastatyti 7 lauko žaidimų įrenginiai; * Iš gamtinių medžiagų įrengtas pojūčių takelis. * Įsigyta 70 vnt. čiužinių (atnaujinti visi čiužiniai); * Įsigyta 148 vnt. patalynės komplektų; * 8 grupėse atnaujintos lovos vaikams. * Visos grupės pilnai aprūpintos higienos priemonėmis; atnaujinta grupių valymo priemonės (šepečiai, kibirai, kitos priemonės). * Teritorijos aptvėrimo darbai pradėti 2018 m. pabaigoje, o baigti planuojama 2019 m. |

**Kita neformali veikla**

Lopšelyje-darželyje organizuojami kitų neformaliojo švietimo tiekėjų užsiėmimai:

* VŠĮ Nacionalinė krepšinio akademija, organizuoja krepšinio treniruotes 4-6 metų vaikams, kurias lanko 35 vaikai;
* Vaiko ir mamos dienos centras „Kutis“, organizuoja anglų kalbos mokymus 5-6 metų ugdytiniams. Juos lanko 38 vaikai;
* Futbolo akademija „Spartukas“, organizuoja futbolo treniruotes 5-6 metų vaikams. Jas lanko 25 lopšelio-darželio ugdytiniai;
* UAB „MENAR“ organizuoja Numicon pamokėles 6 metų vaikams. Jas lanko 10 lopšelio-darželio ugdytinių;
* Meninio ugdymo pedagogė, veikdama pagal verslo liudijimą, organizuoja šokių užsiėmimus 4-6 metų vaikams, kuriuos lanko 70 vaikų.

**Prevencinė veikla**

Lopšelyje-darželyje 2018 m. buvo vykdomos prevencinės programos: emocinio intelekto ugdymo programa „Zipio draugai“, sveikatą stiprinanti programa „Sveika vaikystė“, integruojama „Alkoholio, tabako ir kitų psichiką veikiančių medžiagų vartojimo prevencijos programa“. Alytaus miesto pedagoginės psichologinės tarnyba psichologė organizavo 2 konsultacijas lopšelio-darželio pedagogams apie netinkamo vaikų elgesio keliamas problemas, jų sprendimo būdus, pokalbių su tėvais strategijas.

**Vasaros darbas**

Lankyti lopšelį-darželį birželio mėn. buvo pateikti 132, liepos mėn. 122, rugpjūčio mėn. 132 prašymai. Birželio mėnesį buvo suformuotos 9 grupės, liepos - rugpjūčio mėnesiais – 6 grupės. Lankomumas birželio mėn. siekė 85 proc. nuo pateikusių prašymus lankyti vasaros darželį skaičiaus, liepą – 52,4 proc., rugpjūtį – 46,8 proc.

**Vaiko gerovės komisijos veikla**

Vaiko gerovės komisija organizavo ir koordinavo prevencinį darbą, švietimo pagalbos teikimą, analizavo vaikų ugdymosi sunkumų priežastis ir teikiamos pagalbos vaikui veiksmingumą, aptarė vaikų sergamumo priežastis. Vaiko gerovės komisija 2018 m. organizavo 8 posėdžius.

1. **FINANSAI, MATERIALINĖS BAZĖS TURTINIMAS, ŪKINĖ VEIKLA**

Mokinio krepšelio lėšos, skirtos mokyklai 2018 m.- 227,8 tūkst. Eur.

|  |  |  |  |  |  |  |
| --- | --- | --- | --- | --- | --- | --- |
|  | Mokymo priemonėms ir vadovėliams | Kvalifikacijos kėlimui | Mokinių pažintinei veiklai | Informacinių  technologijų prekėms ir paslaugoms | Ilgalaikio turto įsigijimui | Iš viso |
| Skirta lėšų | 44,9 | 1,2 | 1,0 | 1,9 | 17,0 | 66,0 |
| Panaudota lėšų | 44,9 | 1,2 | 1,0 | 1,9 | 17,0 | 66,0 |

Ugdymo aplinkai skirta 204,0 tūkst. Eur Alytaus miesto savivaldybės lėšų.

Vieno mokinio išlaikymui skirta 1003,21.Eur mokinio krepšelio lėšų.

Iš viso mokyklai skirta 614,7 tūkst. Eur.

**2018 metais gautas papildomas (ne iš savivaldybės biudžeto) finansavimas**

|  |  |  |  |
| --- | --- | --- | --- |
| Eil. Nr. | Projekto, programos, konkurso arba kitokios paramos (fondai, ministerijos, ambasados ir t.t.) pavadinimas | Finansinės arba kitokios paramos išraiška tūkst. eurų | Kam ir kaip finansinė arba kitokia parama buvo panaudota |
| 1. | Nacionalinė mokėjimo agentūra prie ŽŪM, programa „Pienas vaikams“ | 2,8 | Vaikų maitinimui ir aplinkos gerinimui |
| 2. | „Vaisių vartojimo skatinimas mokyklose“ | - | Parama gauta produktais maitinimui gerinti. Piniginių lėšų negauta |
| 3. | Alytaus miesto savivaldybės finansuotas aplinkos apsaugos projektas „Sparnuočiai – mūsų draugai“ | 0,3 | Lėšos panaudotos priešmokyklinių grupių vaikų projekto veiklai įgyvendinti |
| 4. | Labdaros ir paramos fondo „Švieskime vaikus“ parama | 0,6 | Gauta 20 vnt. tautinių dzūkiškų drabužių vaikams ir 18 vnt. vaikiškų knygelių |
| 5. | Lietuvos tautinio olimpinio komiteto organizuotas projektas „Lietuvos mažųjų žaidynės“ | - | Gautas sportinis inventorius žaidynių miesto ikimokyklinio ugdymo įstaigoms organizuoti |
| 6. | Lietuvos futbolo federacija „Užauginkime Ronaldo Lietuvai“ fondo parama | 0,07 | Gauti 5 futbolo kamuoliai |
| 7. | UAB „Lankava“ parama | 0,37 | Skirta 73 m² linoleumo ir 50 l dažų rūbinėlių remontui |
| 8. | 2 proc. gyventojų pajamų mokestis paramai | 1,3 | Lėšos bus panaudotos salės remontui |
|  | **Iš viso:** | **5,44 tūkst. Eur** |  |

**Informacinių komunikacinių technologijų bazė**

Kompiuterių, skirtų administravimui, skaičius – 5.

Kompiuterių, skirtų logopedo, meninio ugdymo pedagogo darbui, skaičius – 3.

Nešiojamų kompiuterių, skirtų auklėtojų darbui, skaičius – 12.

Iš viso lopšelyje-darželyje yra 20 kompiuterių. Iš jų 2 nešiojamieji kompiuteriai įsigyti 2018 metais. Taip pat iš sutaupytų mokinio krepšelio lėšų įsigytas 2 interaktyvios lentos. Kiekvienoje ugdymo grupėje (12 gr.) yra mobilusis ryšys.

**IV. SOCIALINĖ PARAMA VAIKAMS**

**Socialinė parama mokiniams**

2018 metų pradžioje lopšelyje-darželyje 60,2 proc. vaikų tėvų mokėjo visą Alytaus miesto savivaldybės tarybos sprendimu nustatytą mokestį už teikiamą neformalųjį švietimą, metų pabaigoje – 59,5 proc. Mokančių visą mokestį skaičius sumažėjo 0,7 proc. Lentelėje pateikiama informacija apie mokesčio už neformalųjį švietimą taikymą:

|  |  |  |  |  |  |
| --- | --- | --- | --- | --- | --- |
| Laikotarpis | Vaikų skaičius | Moka už teikiamą neformalųjį švietimą  100 proc. | Moka už teikiamą neformalųjį švietimą  75-80 proc. | Moka už teikiamą neformalųjį švietimą  50 proc. | Atleisti nuo mokesčio už teikiamą neformalųjį švietimą |
| 2018-01-01 | 226 | 136 | 38 | 35 | 17 |
| 2018-12-31 | 227 | 135 | 37 | 43 | 12 |

Veiklos pajamos priklauso nuo mokesčio už neformalųjį švietimą lengvatų taikymo ir vaikų lankomumo. 2018 metais mokesčio už teikiamą neformalųjį švietimą surinkta 6,5 proc. daugiau negu 2017 metais, nes pagerėjo vaikų lankomumas. Vidutinis 2018 metų (išskyrus vasaros laikotarpį) lopšelio grupių lankomumo vidurkis siekia 54,6 proc., darželio grupių – 64,8 proc., bendras vaikų lankomumas – 62,8 proc.

**Vaikų maitinimas**

Vaikai lopšelyje-darželyje „Du gaideliai“ maitinami 4 kartus per dieną pagal patvirtintą 15 dienų perspektyvinį valgiaraštį. Perspektyvinis valgiaraštis skelbiamas lopšelio-darželio internetinėje svetainėje adresu www.alytausdugaideliai.lt.

2018 metais maitinimui panaudota 64,4 tūkst. Eur. Iš jų: savivaldybės lėšų – 11,0 tūkst. Eur ir įstaigos pajamų (mokestis už neformalųjį švietimą) – 53,4 tūkst. Eur.

Priešmokyklinio ugdymo grupės vaikų, kuriems Alytaus miesto savivaldybės administracijos Socialinės paramos skyriaus sprendimu skirtas nemokamas maitinimas, skaičius:

2018-01-01 – 2; 2018-12-31 – 2.

**V. VADYBA IR LYDERYSTĖ**

**Savivalda**

Lopšelio-darželio taryba – aukščiausia lopšelio-darželio savivaldos institucija. Taryba telkė lopšelio-darželio ugdytinių tėvų (globėjų, rūpintojų), pedagogų ir kitų darbuotojų atstovus svarbiausiems tikslams numatyti ir uždaviniams spręsti. Taryba padėjo spręsti lopšelio-darželio aktualius klausimus, atstovauti direktoriui teisėtiems lopšelio-darželio interesams. 2018 m. Lopšelio-darželio taryba organizavo 4 posėdžius, kuriuose priėmė sprendimus dėl lopšelio-darželio veiklos plano, elektroninio dienyno diegimo, darbo tvarkos taisyklių projekto.

Mokytojų taryba – nuolat veikianti lopšelio-darželio savivaldos institucija pedagogų profesiniams ir bendriesiems ugdymo klausimams spręsti. Ją sudaro lopšelio-darželio direktorius, direktoriaus pavaduotojas ugdymui, visi lopšelyje-darželyje dirbantys pedagogai, švietimo pagalbą teikiantys specialistai, kiti tiesiogiai ugdymo procese dalyvaujantys asmenys. Mokytojų taryba 2018 m. organizavo 5 posėdžius, priėmė susitarimus ir priemones dėl ugdymo kokybės gerinimo, Ikimokyklinio ugdymo programos, vaikų pažangos ir pasiekimų vertinimo. Aptarė lopšelio-darželio veiklos išorės vertinimo išvadas ir parengė priemonių planą tobulintinoms sritims stiprinti.

Lopšelyje-darželyje veikia Metodinė taryba. Ji nustatė pedagogų metodinės veiklos prioritetus, pedagogų kvalifikacijos tobulinimo poreikius, inicijavo pedagoginių inovacijų diegimą lopšelyje-darželyje, teikė lopšelio-darželio direktoriui siūlymus dėl ugdymo turinio planavimo ir vaikų pasiekimų vertinimo, kolegialaus grįžtamojo ryšio diegimo.

**Mokyklos vadovai**

Direktorė – Vitalija Vitkauskienė, aukštasis universitetinis išsilavinimas, magistro laipsnis.

Direktoriaus pavaduotoja ugdymui – Vilma Masionienė, aukštasis universitetinis išsilavinimas.

Direktoriaus pavaduotoja ūkiui – Ilona Matulevičienė, aukštesnysis išsilavinimas.

**Vadovų komandos indėlis**

Įvyko ženklūs kokybiniai pokyčiai ugdymo ir ugdymo aplinkos tobulinimo srityse: suburta besimokanti bendruomenė, taikomos inovatyvios ugdymo strategijos, padidėjo tėvų įtrauktis į bendruomenės gyvenimą, siūlomos įvairesnės kitų švietimo tiekėjų organizuojamos veiklos.

**Veiklos kokybės vertinimas**

Veiklos kokybės išorinis vertinimas lopšelyje-darželyje vyko 2017 m. gruodžio mėnesį. Metų pradžioje buvo parengtas ataskaitoje įvardintų tobulintinų ikimokyklinio ugdymo veiklos aspektų stiprinimo priemonių planas. Jį įgyvendinant į ugdomąją veiklą dažniau įtraukiamos informacines technologijos, interaktyviosios knygelės, kitos šiuolaikinės priemonės. Organizuoti mokymai pedagogams ugdymo turinio planavimo, veiklos įsivertinimo temomis. Atnaujintas vaikų pažangos ir pasiekimų vertinimo aprašas, susitarta dėl konkrečių vaikų pažangos stebėjimo būdų, fiksavimo formų ir terminų; vaikų pažangos ir pasiekimų įsivertinimo būdų ir formų. Vestos ir stebėtos atviras veiklos ir dalintasi vaiko daromos pažangos vertinimo sistemos įgyvendinimo ugdymo procese patirtimi.

**Socialiniai partneriai**

Alytaus lopšelis-darželis „Du gaideliai“, organizuodamas ugdomąją veiklą priešmokyklinio ugdymo grupių vaikams, glaudžiai bendradarbiavo su Vidzgirio pagrindine mokykla ir „Drevinuko“ mokykla-darželiu. Vaikų sveikatos ugdymo klausimais bendradarbiavo su Alytaus miesto savivaldybės visuomenės sveikatos biuru. Specialiosios pedagoginės ir psichologinės pagalbos vaikams teikimo klausimais bendradarbiavo su Alytaus miesto pedagogine psichologine tarnyba. Įgyvendinant sveikatos ugdymo ir stiprinimo projektą „Sveikatiada“, pasirašyta bendradarbiavimo sutartis su VŠĮ „Tikra mityba“. Padedant šeimoms, kurioms taikoma atvejo vadyba, vyko bendradarbiavimas su Alytaus miesto socialinių paslaugų centru. Įgyvendinant Socialinės apsaugos ir darbo ministerijos finansuotą projektą „Atrask save“, pasirašyta bendradarbiavimo sutartis su UAB „ETKC“ studentų praktinio mokymo tikslais. Socialiai remiamų asmenų įdarbinimo tikslais bendradarbiavome su Alytaus miesto savivaldybės administracijos socialinės paramos skyriumi.

**Kiti projektai ir programos**

Lopšelio-darželio auklėtojos su ugdytiniais dalyvauja ekologiniame projekte „Mano žalioji palangė“. Lopšelio-darželio dviejų grupių auklėtojos kartu su ugdytiniais aktyviai dalyvavo ekologinėje iniciatyvoje „Žalia pėda“. Vykdydami projektą vaikai sėjo, sodino ir augino vaistažoles, gėles, daržoves. Šią iniciatyvą rėmė UAB agrofirma „Sėklos“, parduotuvių tinklas „Žalia stotelė“.

Priešmokyklinio ugdymo grupių vaikai dalyvavo interaktyviame respublikiniame pilietiškumo ugdymo projekte „Kaip surasti Lietuvą?“. Projekto tikslas – ugdyti ikimokyklinio amžiaus vaikų pilietiškumą bei tautinį ir kultūrinį tapatumą, patriotinius jausmus tėvynei, plėsti vaikų supratimą apie Lietuvą. Priešmokyklinukai, įgyvendindami projektą, keliavo po savo miestą, fotografavo jiems patikusias aplankytas vietas ir surengė nuotraukų parodą „Fotografuoju Alytų“.

Lopšelio-darželio ugdytiniai dalyvavo respublikiniame ikimokyklinių ugdymo įstaigų prevenciniame projekte „Žaidimai moko“, kurį organizavo Kelmės rajono pedagoginė psichologinė tarnyba. Projekto tikslas - specialiųjų užduočių ir žaidimų pagalba lavinti penkiamečių, šešiamečių erdvės, regimąjį suvokimą, tikslinti ir tobulinti smulkiuosius (riešo, rankų pirštų) judesius.

Priešmokyklinio ugdymo grupių vaikai įgyvendino Alytaus miesto savivaldybės finansuotą aplinkos apsaugos projektą „Sparnuočiai – mūsų draugai“. Ugdytiniai mokėsi pasigaminti lesalą paukščiams, globojo paukštelius žiemą. Rūpindamiesi paukščiais, vaikai mokėsi juos pažinti ir atskirti, dalyvaudami praktinėje veikloje, ugdėsi ekologinį sąmoningumą ir draugiškumą gamtai.

 2018 metais lopšelyje-darželyje buvo įgyvendinamas Lietuvos futbolo federacijos, Goethe instituto ir Lietuvos masinio futbolo asociacijos ilgalaikės vaikų futbolo vystymo programos „Sugrąžinkime vaikus į stadionus“ projektas „Futboliukas. Kiškis Hansas žaidžia futbolą“.

Antrus metus ikimokyklinio amžiaus vaikai dalyvavo Lietuvos tautinio olimpinio komiteto ir Respublikinės ikimokyklinio ugdymo kūno kultūros pedagogų asociacijos organizuotame projekte „Lietuvos mažųjų žaidynės“. Projekto tikslas - skatinanti vaikų fizinį aktyvumą bei pozityvų požiūrį į kūno kultūrą ir sportą, supažindinanti su garbingo varžymosi idėjomis, bendravimo ir bendradarbiavimo galimybėmis.

**VI. SVARBIAUSI LOPŠELIO-DARŽELIO METŲ PASIEKIMAI, POKYČIAI, PROBLEMOS IR JŲ SPRENDIMO BŪDAI**

Lopšelis-darželis 2018 metais aktyviai dalyvavo įgyvendinant Alytaus miesto švietimo lyderių kūrybinės komandos projektą „Partnerysčių kūrimas ir stiprinimas mokinių mokymosi sėkmei“. Sustiprėjo bendradarbiavimas ne tik tarp įstaigos pedagogų, bet ir tarp lopšelių-darželių vadovų, pedagogų. Lopšelio-darželio pedagogai dalyvavo 4 lyderystės renginiuose Alytaus mieste. Ruošiant priešmokyklinio amžiaus vaikus mokyklai, siekiant palengvinti šių vaikų adaptaciją kitoje ugdymo įstaigoje, įgyvendiname bendrų veiklų planą su Vidzgirio pagrindine mokykla. Tris kartus per mokslo metus mokykloje vyko pamokėlės lopšelio-darželio priešmokyklinių grupių ugdytiniams. Lopšelis-darželis „Du gaideliai“ švietimo įstaigų vadovų pasitarime dalijosi gerąja patirtimi tema „Vaikas – aktyvus ugdymo proceso dalyvis. Ikimokyklinio ugdymo programos įgyvendinimas“. Siekdama stiprinti bendradarbiavimą, mūsų įstaiga inicijavo ikimokyklinių ugdymo įstaigų bendrą projektą pagal priemonę „Ikimokyklinio ir bendrojo ugdymo mokyklų veiklos tobulinimas“. Daug dėmesio buvo skiriama ugdymo turinio planavimui. Pedagogams organizuoti ugdomosios veiklos planavimo tobulinimo ir aktyvių ugdymo metodų taikymo mokymai. Pedagogai bendradarbiaudami mokėsi planuoti iš vaiko pozicijos, kai ugdymo proceso centre yra vaikas, planuoti veiklas, vadovaujantis kontekstinio ugdymo principais - organizuojamos glaudžiai tarpusavyje susijusios veiklos. Sustiprėjo bendradarbiavimas su ugdytinių tėvais. Įdiegtus elektroninį dienyną, tėvai turi galimybę išsamiau susipažinti su vaikų pasiekimais, analizuoti jų rezultatus. Skatinant aktyvesnį tėvų dalyvavimą, du kartus buvo organizuotos kūrybinės dirbtuvės „Kartu su šeima“. Kiekvienos grupės tėveliai, kartu su vaikais kūrė darbelius. Buvo organizuotos kūrybinių darbų parodos.

Užtikrintas kokybiškas ikimokyklinis ir priešmokyklinis ugdymas, pagalba specialiųjų ugdymosi poreikių turintiems vaikams. Į bendrojo ugdymo mokyklas išleisti 32 priešmokyklinės grupės ugdytiniai, kurių branda atitiko priešmokyklinio ugdymo(si) standartus. Ugdymo procese sėkmingai diegiamos įsigytos interaktyvios priemonės (SMART lentos, interaktyvios grindys, šviesos stalai). Kuriama saugi ir sveika ugdymosi aplinka, atitinkanti ikimokyklinės ugdymo įstaigos higienos normų reikalavimus. Kiemo žaidimų aikštelėje pastatyti lauko žaidimų įrenginiai, suremontuotos visų grupių rūbinėlių patalpos, atnaujinti vaikų baldai bei žaislai. Suremontuotos visų grupių virtuvėlės ir sanitariniai mazgai.

Aktyviai organizuoti renginiai ir veikla, ugdanti pilietiškumą, tautiškumą, tradicijų puoselėjimą: pilietinė akcija „Atmintis gyva, nes liudija“, Vasario 16-osios ir Kovo 11-osios šventiniai minėjimai. Kasmet dalyvaujama Tolerancijos dienai, Savaitei be patyčių paminėti skirtuose renginiuose, Alytaus kultūros ir komunikacijos centro organizuotuose etnokultūriniuose konkursuose. Lopšelis-darželis pirmą kartą dalyvavo Lietuvos suaugusiųjų mokymosi savaitės renginiuose „Lietuva mokosi: iš praeities į ateitį“. Buvo organizuota liaudiška vakaronė, tautinių juostų pynimo mokymai lopšelio-darželio bendruomenei.

Ugdant vaikų sveikatos saugojimo kompetenciją, organizuojami sportiniai renginiai ne tik ugdytiniams, bet ir visai šeimai. 2018 m. penkiamečių komanda tapo „Lietuvos mažųjų žaidynių“ II turo nugalėtoja ir dalyvavo baigiamajame festivalyje. Siekiant užtikrinti kokybišką ir pilnavertį vaikų maitinimą, atnaujinti valgiaraščiai, organizuoti sveiką mitybą skatinantys renginiai: sveikuoliškų salotų, kokteilių gamyba, stalo serviravimo konkursai.

Informacija apie lopšelio-darželio veiklą skelbiama interneto svetainėje adresu [www.alytausdugaideliai.lt](http://www.alytausdugaideliai.lt), Alytaus miesto savivaldybės svetainėje, Alytaus miesto ir apskrities laikraštyje „Alytaus naujienos“.

**Problemos, jų sprendimo būdai**

1. Užtikrinant saugią ir sveiką vaikų ugdymo(si) aplinką, reikia visose ugdymo grupėse pakeisti apšvietimą.
2. Trūksta patalpų ugdomajai veiklai, todėl tikslinga buvusios skalbyklos patalpas pritaikyti ugdymui.
3. Organizuojant sveikatai palankų maitinimą, būtina atnaujinti virtuvės patalpas.
4. Užtikrinant virtuvės darbuotojams saugias ir sveikas darbo sąlygas, būtina atnaujinti persirengimo patalpas.
5. Reikalingas vidaus patalpų (grupių, bendrų patalpų, salės, laiptinių) kapitalinis remontas.
6. Užtikrinant hipoalerginę aplinką, būtina atnaujinti oro valymo ir drėkinimo įrenginius.

Lopšelio-darželio „Du gaideliai“

direktorė Vitalija Vitkauskienė